અમદાવાદ: શુક્રવારથી શરૂ થઇ રહેલાં કુમારિકાઓનાં વ્રત ગૌરી વ્રતને ય આ વર્ષે મોંઘવારી નડી ગઇ છે. ર૦થી રપ રૂપિયામાં ગત વર્ષે મળતી જવારાની છાબડી આ વર્ષે રૂ.૪૦ થી પ૦માં વેચાઇ રહી છે. એટલું જ નહીં ઘરે જવારા ઉગાડવા માગતા હોય તેમણે ખાલી વાંસની છાબડી ખરીદવી પડે તેનો ભાવ આ વર્ષે વધીને રૂ.૧પ થઇ ગયો છે જે ગત વર્ષે રૂ.૧૦માં વેચાતી હતી. ગૌરી વ્રત શરૂ થતાં પૂર્વે ડ્રાય ફ્રૂટના ભાવમાં વધારો નોંધાયો છે ફળો પણ ૧ર૦ થી ર૦૦ પ્રતિ કિલો છે. પાંચ દિવસના મીઠું ખાધા વગરના ઉપવાસ રાખતી કન્યાઓનાં મા બાપને આ વર્ષે વ્રત માટે પણ સ્પેશિયલ બજેટ ફાળવવું પડશે. દૂધમાં પણ રૂ.૧૦નો વધારો, મીઠાઇમાં ૧૦થી ર૦ ટકાનો ભાવ વધારો વ્રત માટે સ્પેશિયલ પૂજાપાનું પેકેજ ગણતાં સરવાળે ગૌરી વ્રત અને જયા પાર્વતી વ્રત માટે હવે સ્પેશિયલ બજેટ બનાવવાં પડશે.